**Skolebestyrelse og MED-udvalget på Skolen på Herredsåsen indgiver samlet høringssvar på budget 2023**

**Vedr. forslag om morgenmadsordning**

Det er MED-udvalget og SBs holdning, at det er et forældreansvar, at eleverne møder klar om morgen i skolen – herunder har spist morgenmad. Der ønskes ikke tiltagende funktions-tømning af familiens ansvar/opgaver.

**MED-udvalget og SB stiller følgende spørgsmål;**

Er det et ønske fra forældre/elever?

Hvad er evidensen for, at netop en morgenmadsordning vil sikre faglige resultater?

Hvor mange elever drejer det sig om, der ikke har spist morgenmad?

mm.

**Desuden praktiske spørgsmål:**

Hvor skal ressourcerne tages til udlevering af morgenmaden – herunder oprydning, afvaskning, rengøring mm?

Hvordan forholder man sig til det forventede madspild?

Hvem bestemmer indholdet i tilbuddet – er det velegnet til alle?

Tillige opmærksomhed på engangsservice, plastikindpakning mm?

Kan man risikere, at muligheden for morgenmad på skolen kan aflede diskussioner/konflikter i hjemmet om, hvor børnene evt. spiser deres morgenmad?

MED-udvalget og SB siger ja tak til ca. 9 mio, men til tidlig indsats i dagtilbud med øget normering, flere forebyggende besøg ved sundhedsplejen mm. – men nej tak til morgenmadsordning for alle elever. På SpH målretter vi i forvejen ”morgenindsatser” for udvalgte elever – i øvrigt meget få.

**Indsats16; Råderumskatalog - Etablering af førskoletilbud.**

MED og SB kvitterer for tanken om at skabe et pædagogisk førskoletilbud. Det kan være hensigtsmæssigt i forløbet/overgangen mellem dagtilbud og skole, men med udsigten til normering svarende til SFO, vil det være vanskeligt at arbejde målrettet med de indsatser, der pågår i den sidste tid af børnenes institutionsliv. MED og SB bemærker, at de pædagogiske overvejelser ikke er noteret i forslaget – udelukkende det økonomiske incitament.

Børn i førskolen vil frigive penge til SFO cirka 20 årsværk. Hurtig hovedregning giver en tildeling til en skole som SpH på godt 100.000,-

Samtidigt ønsker man at forhøje forældrebetalingen på SFO, hvilket bekymrer MED og SB med den aktuelle stramme økonomi mange familier sider i netop nu. Vil det forårsage flere udmeldinger af SFO?

**Flere spørgsmål:**

Har vi ressourcer til at varetage opgaven med førskolebørn?

Skal skolepædagogernes tid i skoledelen trækkes helt ud?

Skal man ved tidlig skolestart arbejde efter 0.klasses faglige mål eller pædagogiske mål og læreplaner for dagtilbudsområdet? Herunder et spørgsmål om normering

Skolerne oplever hvert år, at ca. 5-6 elever i maj/juni får pladser på andre skoler samtidig med, at de åbner for overflytninger til os fra ”ventelisten”. Disse børn vil ikke modtage et reelt førskoletilbud. Udfordrer tillige det pædagogiske arbejder personalet laver for hele gruppen samt for enkelte elever.

Opmærksomhed på, at barn inden skolestart ofte oplever 2 skift i vuggestuealderen, 3 skift i børnehavetiden, nu evt. førskoleforløb og herefter skolestart, først 0. klasse og dernæst 1. klasse – i alt typisk 8 skift på 7 år.

Samlet set forudser MED og SB udfordringer ift. skolens pædagogiske inklusionsarbejde, hvis skolepædagogerne fra maj/juni trækkes ud af deres igangværende indsatser i indskolingen.

MED og SB er forbeholdne ift. det beskrevne forslag. Spareøvelse >< pædagogisk tiltag. Hvorimod MED og SB finder forslaget, hvis de pædagogiske rammer vil fungere understøttende for overgangen mellem dagtilbud og skole.

**Samlet kommentar til Råderumskatalog - Idékatalog**

**9: Forslag om Optimering af klasse/skolestruktur**

**14: Landsbymodeller (klassedannelse)/strukturændring)**

**15: Samlede udskolinger (klassedannelse)/skolestruktur**

**59: Folkeskoleområdet - Optimering af ledelse og administration**

**60: Specialskoler - Tilpasning af administrationen**

MED og SB foreslår, at man i stedet tager en reel snak om skolestruktur og antal af matrikler.

Det er MED og SBs holdning, at der bør kigges nærmere på fordelene ved skolesammenlægning;

* Bedre muligheder for rekruttering af personale
* vedligeholdelse af bygningsmasse
* Sikring af udbud af fuld fagpakke
* undgå skoleskift fra 6. klasse
* undgå sammenlægning/samlæsning af klasser på tværs af årgange
* ”små” budgetter på de mindre skoler, står i vejen i daglig drift
* Sikring af pædagogisk og faglig udvikling i personalegruppen
* bedre arbejdsmiljø for personale – faglig kollegial sparring mm
* Effektiv udnyttelse af specifikke faglige indsatser – herunder brugen af kompetente vejledere
* højere kompetencedækning af flere fagtimer
* større SFO med flere/bedre tilbud
* spare på ledelse
* rekruttering af ledere
* samlet mere attraktivt arbejdsmiljø i KK
* og vi kunne blive ved…

I samme drøftelse mener MED-udvalget, at punktet:

**16: Stærke børnefællesskaber (styringsmodel inklusion)**

ligeledes taler i samme retning, så de tildelte ressourcer samles på færre matrikler, sikring af tidlige og målrettede pædagogiske indsatser for dermed at mindske risikoen for eksklusion. Større matrikler kan samle ressourcer og kompetencer til at afdække behov og forebygge med nødvendige indsatser så tidligt som muligt.

Helt overordnet anbefaler MED og SB, at det langsigtede fokus bør ligge på tidlig indsats, tidlig indsats og tidlig indsats – helst fra før barnet bliver født.

Mvh

MED-udvalget og Skolebestyrelsen på Skolen på Herredsåsen